ЈАВНО ПРЕДУЗЕЋЕ „ЕЛЕКТРОПРИВРЕДА СРБИЈЕ“ БЕОГРАД

ЕЛЕКТРОПРИВРЕДА СРБИЈЕ ЈП БЕОГРАД-ОГРАНАК ТЕНТ

Улица: Богољуба Урошевића- Црног број 44.

Место:Обреновац

Број: 105-Е.03.01-327534/8-2017

17.08.2017. године

На основу члана 54. и 63. Закона о јавним набавкама („Службeни глaсник РС", бр. 124/12, 14/15 и 68/15), Комисија за јавну набавку број 3000/0728/2017 (1159/2017), за набавку „Интервентна поправка ватросталних конструкција у ванремонтном периоду ТЕНТ А“, на захтев заинтересованог лица, даје

ДОДАТНЕ ИНФОРМАЦИЈЕ ИЛИ ПОЈАШЊЕЊА

У ВЕЗИ СА ПРИПРЕМАЊЕМ ПОНУДЕ

**Бр. 1.**

Пет и више дана пре истека рока предвиђеног за подношење понуда, заинтересовано лице је у писаном облику од наручиоца тражило додатне информације односно појашњења а Наручилац у року од три дана од дана пријема захтева објављује на Порталу јавних набавки и интернет страници Наручиоца,следеће информације, односно појашњења:

**ПИТАЊЕ 1**:

У делу 4.2 –Додатни услови, у оквиру доказивања Кадровског капацитета у тачки бр.7 (страна 20 ) наводи се:

- „за ватросталне зидаре потребно је доставити Уверење о завршеној грађевинској школи образовног профила ватростални зидар или керамичар-пећар. Прихвата се и уверење о оспособљености за ватросталног зидара-шамотера (керамичара-пећара), издатог од овлашћене установе (нпр.од грађевинске школе или званичне образовне институције за обуку и стручно оспособљавање кадрова или одговарајућа). Документ о распореду на пословима ватросталних конструкција

- за браваре потребно је доставити Уверење о завршеној машинској (техничкој) школи специјалистичког образовања смер-бравар. Прихвата се и уверење о оспособљености за бравара, издатог од овлашћене установе (машинске школе или званичне образовне институције за обуку, и стручно оспособљавање, кадрова или одговарајућа)

- за бетонирце потребно је доставити Уверење о завршеној грађевинској школи образовног профила бетонирац. Прихвата се и уверење о оспособљености за бетонирца, издатог од овлашћене установе (нпр.од грађевинске школе или званичне образовне институције за обуку и стручно оспособљавање кадрова или одговарајућа). Документ о распореду на пословима ватросталних конструкција”

Да ли можете да појасните шта подразумевате под „документ о распореду на пословима ватросталних конструкција“ или је у питању превид?

**ОДГОВОР 1:**

Дошло је до грешке приликом израде конкурсне документације. Потребно је избацити “документ о распореду на пословима ватросталних конструкција”.

**ПИТAЊE 2:**

У делу 3.6 - Техничка документација у оквиру тачке 3.6.1 (страна 14) наводи се :

Техничка документација која се доставља као саставни део понуде:

- Извештај о испитивању свог понуђеног материјала од независне акредитоване институције РС, не старије од три године. Не признају се извештаји и потврде сопствене лабораторије или услужних лабораторија

Да ли је у питању техничка грешка ?

Да ли се тражени Извештаји о испитивању понуђеног материјала од независне акредитоване институције РС , не старије од три године, (не признају се извештаји и потврде сопствене лабораторије или услужних лабораторија), односе на зрнасте ватросталне материјале ( ватростални бетони, термоизолациони бетон, ватростални кит, термоизолациони малтер) и термоизолациону опеку?

**ОДГОВОР 2:**

Извештаји о испитивању понуђеног материјала се односе на зрнасте материјале (ватросталне и термоизолационе бетоне) и на термоизолациону опеку. За остали,помоћни материјал попут ватросталног анкера за опеку,арматуре,керамичке вуне и сл. није потребно достављати извештаје о испитивању.

У складу са наведеним појашњењима Комисија ће израдити измене и допуне конкурсне документације и исте објавити на Порталу јавних набавки и интернет страници Наручиоца.